Diari Oficial de la Generalitat Valenciana


Sumari del DOGV 4397, del 12-12-2002 (2002/13484)

ACORD de 25 d'octubre de 2002, del president de la Comissió Territorial d'Urbanisme d'Alacant, pel qual es consideren esmenades les deficiències de l'Acord de 23 de maig de 2002 de la dita Comissió i es declara definitivament aprovada la modificació puntual núm. 25 del Pla General de Sant Joan d'Alacant (amplària i alineació del c/ de Cervantes, entre el c/ del Mestre Bonafonte i la Ronda Nord).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4397

Data del DOGV
:   12-12-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/13417


Data del document
:   25-10-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Joan d'Alacant
    * pla d'urbanisme

ACORD de 25 d'octubre de 2002, del president de la Comissió Territorial d'Urbanisme d'Alacant, pel qual es consideren esmenades les deficiències de l'Acord de 23 de maig de 2002 de la dita Comissió i es declara definitivament aprovada la modificació puntual núm. 25 del Pla General de Sant Joan d'Alacant (amplària i alineació del c/ de Cervantes, entre el c/ del Mestre Bonafonte i la Ronda Nord). [2002/13230]
  
Vist l'expedient de referència i sobre la base dels següents antecedents i consideracions:
  
Antecedents de fet
  
Primer
  
El projecte es va sotmetre a informació pública durant un mes, per mitjà d'Acord del Ple de l'Ajuntament en la sessió de 22 de desembre de 2000, i s'inserixen anuncis en el Diari Oficial de la Generalitat Valenciana núm. 3.996, de 10 de maig de 2001, i en el periòdic Información, el 18 d'abril de 2001. Després del pertinent període d'exposició pública en el qual no es van presentar al·legacions, es va aprovar provisionalment pel mateix òrgan amb data 3 de juliol de 2001.
  
Segon
  
El document tècnic de modificació puntual consta de memòria descriptiva amb antecedents, justificació de la proposta, delimitació de l'àmbit d'actuació, descripció de l'estat actual, descripció del resultat de les noves alineacions i conclusió, i pla cadastral, pla d'estat actual i pla modificat.
  
Tercer
  
L'objecte de la modificació és l'ampliació del carrer de Cervantes fins a una amplària total de 15,44 m. La proposta suposa una disminució en l'edificabilitat lucrativa i un increment de les dotacions públiques, en este cas xàrcia viària, i es busca regularitzar les alineacions donant un tractament simètric a un costat i a l'altres dels carrers. Es pretén donar una urbanització conjunta una vegada s'òbriga la Rambla.
  
Consideracions tecnicojurídiques
  
Primera
  
La tramitació és correcta d'acord amb l'article 55 de la Llei Reguladora de l'Activitat Urbanística (LRAU) i 175 del Reglament de Planejament de la Comunitat Valenciana (RPCV).
  
Segona
  
La documentació es considera completa, d'acord amb l'article 27 de la LRAU i concordants del RPCV, i falta, no obstant això, el document de refosa de l'article 79.2 del RPCV, en triple versió i degudament diligenciat.
  
Tercera
  
La modificació suposa variació en l'ordenació detallada dins del sòl urbà del municipi. Les resolucions autonòmiques sobre aprovació definitiva, segons l'article 40 de la LRAU, no han de qüestionar la interpretació de l'interés públic local formulada pel municipi des de la representativitat que li conferix la seua legitimació democràtica, i es pot fonamentar, exclusivament, en exigències de la política urbanística i territorial de la Generalitat, definida per esta Llei i integrada pels comesos abans enunciats en el mencionat article.
  
L'Ajuntament assenyala en el document que les propietats privades que passen a sòl públic no tenen dret a compensacions ja que no l'han exercit, per a edificar, en els quatre anys de vigència del Pla General.
  
Per tant, les determinacions contingudes en la modificació es consideren, en general, correctes des del punt de vista de les exigències de la política urbanística i territorial de la Generalitat Valenciana definides en l'article 40 de la LRAU.
  
Quarta
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'aprovació definitiva de modificacions puntuals del Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vists els preceptes legals citats, la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
Aprovar definitivament la modificació puntual núm. 25 del Pla General relativa a amplària i alineació del c/ de Cervantes, tram entre el c/ del Mestre Bonafonte i la Ronda Nord, del municipi de Sant Joan d'Alacant, i se supedita la publicació i en conseqüència la seua eficàcia, mentre no s'esmene la deficiència indicada en la consideració tecnicojurídica segona.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8 b) del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril, es delega en el director general d'Urbanisme i Ordenació territorial la facultat de comprovar que el citat acord es complix de forma correcta i verificat això, ordenar la publicació de l'aprovació definitiva.
  
Amb data 25 d'octubre de 2002, el president de la Comissió Territorial d'Urbanisme va resoldre:
  
?Vist l'acord adoptat per la Comissió Territorial d'Urbanisme en la sessió de 23 de maig de 2002, pel qual es va aprovar definitivament l'expedient de referència, i se supedita la seua publicació al compliment de certes condicions, així com l'informe tècnic favorable a la documentació presentada per l'Ajuntament amb data 6 d'agost de 2000, que complix en tots els seus aspectes el referit acord de la Comissió, resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de l'entrada en vigor, de conformitat amb el que disposa l'article 59, apartats 2 i 4, de la Llei 6/94, de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada?.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.
  
Alacant, 25 d'octubre de 2002.- El secretari de la Comissió Territorial d'Urbanisme. PA el cap de la Secció de Planejament: Juan Frasés Juan.